Document ID: 31989R1843

Komisijas Regula (EEK) Nr. 1843/89
(1989. gada 26. jūnijs),
ar kuru groza Regulu (EEK) Nr. 2290/83, ar ko paredz īstenošanas noteikumus 50. līdz 59., 63.a un 63.b pantam Padomes Regulā (EEK) Nr. 918/83, ar ko izveido Kopienas muitas nodokļa atbrīvojumu sistēmu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1983. gada 28. marta Regulu (EEK) Nr. 918/83, ar ko izveido Kopienas muitas nodokļa atbrīvojumu sistēmu [1], kurā jaunākie grozījumi izdarīti ar Regulu (EEK) Nr. 4235/88 [2], un jo īpaši tās 143. pantu,
tā kā Padomes Regulā (EEK) Nr. 4235/88 ieviests jauns muitas nodokļa atbrīvojums tādu iekārtu ievedumiem, ko paredzēts izmantot saskaņā ar zinātniskās sadarbības nolīgumiem, kas noslēgti starp pētniecības iestādēm trešās valstīs un Kopienā;
tā kā būtu jāparedz attiecīgi nosacījumi šo noteikumu pareizai izpildei; tā kā šie noteikumi zināmā mērā var pamatoties uz noteikumiem Komisijas Regulā (EEK) Nr. 2290/83 [3], kurā jaunākie grozījumi izdarīti ar Regulu (EEK) Nr. 3893/88 [4]; tā kā būtu lietderīgi aplūkot visas šādas situācijas vienā dokumentā;
tā kā šajā regulā paredzētie pasākumi atbilst atzinumam, ko sniegusi Muitas nodokļa atbrīvojumu komiteja,
IR PIEŅĒMUSI ŠO REGULU.
1. pants
Ar šo Regulu (EEK) Nr. 2290/83 groza šādi:
1. Regulas virsrakstu aizstāj ar šādu virsrakstu:
"Komisijas 1983. gada 29. jūlija Regula (EEK) Nr. 2290/83, ar ko paredz īstenošanas noteikumus 50. līdz 59.b, 63.a un 63.b pantam Padomes Regulā (EEK) Nr. 918/83, ar ko izveido Kopienas muitas nodokļa atbrīvojumu sistēmu".
2. Regulas 1. pantu aizstāj ar šādu pantu:
"1. pants
Ar šo regulu paredz īstenošanas noteikumus 50. līdz 59.b, 63.a un 63.b pantam Regulā (EEK) Nr. 918/83, turpmāk "pamatregula"."
3. Regulā iekļauj šādu VIa sadaļu:
"VIa SADAĻA
ĪPAŠIE NOTEIKUMI ATTIECĪBĀ UZ IEKĀRTU IEVEŠANU BEZ IEVEDMUITAS NODOKĻA SASKAŅĀ AR PAMATREGULAS 59.a UN 59.b PANTU
18.a pants
1. Lai iegūtu atļauju pamatregulas 59.a un 59.b pantā minēto iekārtu ievešanai bez ievedmuitas nodokļa, ārpuskopienas zinātniski pētnieciskās iestādes vai organizācijas vadītājs vai viņa pilnvarots pārstāvis iesniedz pieteikumu kompetentajai iestādei dalībvalstī, kur atrodas Kopienas zinātniski pētnieciskā iestāde vai organizācija.
2. Šā panta 1. punktā minētajā pieteikumā jābūt šādām ziņām:
a) Kopienas un trešo valstu pētniecības iestāžu savstarpējā zinātniskās sadarbības nolīguma kopija;
b) iekārtas precīzs komercnosaukums, kā arī daudzums un vērtība un attiecīgā gadījumā tās pieņemtā klasifikācija tarifa nomenklatūrā;
c) iekārtas izcelsmes valsts un nosūtīšanas valsts;
d) vieta, kur izmantojama iekārta;
e) izmantojums, kam iekārta paredzēta, un tās izmantojuma ilgums.
18.b pants
1. Ja kompetentā iestāde dalībvalstī, kur atrodas Kopienā reģistrētā iestāde vai organizācija, saņem pieteikumu pamatregulas 59.a pantā definēto iekārtu ievešanai bez ievedmuitas nodokļa, šo pieteikumu un attiecīgo informāciju nosūta Komisijai, lai, pirms minētā kompetentā iestāde pieņem lēmumu, pieteikumu varētu izskatīt Muitas nodokļu atbrīvojumu komiteja.
Šīs pārbaudes nolūkiem papildu informāciju sniedz Komisijai pēc tās pieprasījuma.
2. Šā panta 1. punktā norādītā kompetentā iestāde dara Komisijai zināmu lēmumu, ko tā pieņēmusi attiecībā uz ievešanu bez ievedmuitas nodokļa.
18.c pants
Noteikumus 7. panta 2. punkta otrajā un trešajā daļā un 7. panta 3. punktā, un 8. pantā piemēro mutatis mutandis."
2. pants
Šī regula stājas spēkā 1989. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1989. gada 26. jūnijā

Labels: 7
3
1